कानपुर। नमक फैक्ट्री चौराहे पर एक नर्सिगिं होम में बिजली मिस्त्री की करंट लगने से मौत होने के बाद दो घंटे बबाल हुआ। परिवार और मोहल्ले के लोगों ने नर्सिगिं होम प्रबंधन को मौत का दोषी ठहराते हुए पथराव और तोड़फोड़ की। एक्सरे रूम में आग लगा दी। जनरटेर को फूंकने का प्रयास किया। कर्मचारियों को पीटने के बाद डॉक्टर के घर पर भी पथराव कर परिजनों से मारपीट की। सड़क जाम कर नारेबाजी की। कल्याणपुर पुलिस ने लोगों को समझाने का प्रयास किया भीड़ ने पुलिसवालों से भी हाथापाई की। जवाब में पुलिस ने लाठियां चटका कर हंगामा कर रहे लोगों को खदेड़ा। पुलिस ने भीड़ को उकसाने के आरोप में भाजपा से पार्षद पद के प्रत्याशी रामऔतार प्रजापति समेत चार लोगों को हिरासत में लिया है। पुलिस ने दोनों पक्षों की ओर से रिपोर्ट दर्ज कर ली है।